Совет босқинчиларининг совет оккупацияси охирги ўнйиллигида Наврўзни йўқ қилишга уриниши икки илдизга тақалади. Биринчиси, эътиқод билан боғлиқ. Диний маросим ва байрамлар тақиқланган, фаол совет кишилари учун бу маросимларда иштироки сиёсий ўлимга тенг бўлган шароитда одамларимиз Наврўз баҳонасида диний маросимларни ҳам нишонлашга ўтишган. Табиийки, Наврўз кунлари, март-апрель ойларида ўтказилган айтайлик, йил оши, турли бошқа маракаларда раислар, райкомлар, парткомлар ва ҳатто ЦК аъзолариям бемалол иштирок этган. Устидан КГБга арз тушсаям, мана Наврўз байрами эди дея олинган.
Андропов даврида Наврўзни диний байрамга айлантириб олишгани ҳақида марказга кўп чақувлар бўлган. Бу Рашидовга қарши компрамат йиғиш кампаниясининг бир қисмига ҳам айланган. Рашидов тўсатдан ўлиб қолиб, Наврўзни динга боғлаш орқали Наврўзни тақиқлашга уринишлар бирмунча сўнган.